Joaquim Chissano
Store norske leksikon,Historie,Verdens historie og samtidshistorie,Afrika,Mosambiks historie,Mosambiks samtidshistorie
Joaquim Chissano er en mosambikisk politiker og frigjøringsleder. Han var Mosambiks lengst sittende president i perioden 1986–2005.
Bakgrunn Chissano var med på å stifte FRELIMO i 1962, og var sekretær i FRELIMOs sentralstyre fra 1964. I overgangsregjeringen i 1974–1975 var han statsminister. Etter selvstendigheten i 1975 ble han utenriksminister. President Chissano ble president i Mosambik etter Samora Machels død 1986, utpekt av Frelimo som da var eneste tillatte parti. Han ledet landet fram mot fredsavtalen med Renamo i 1992. Ved de første frie valgene i landet i 1994 ble han valgt til president i direkte presidentvalg med 53 prosent av stemmene. Han ble gjenvalgt 1999, for andre og siste mulige periode, med 52,3 prosent av stemmene i et svært omstridt valg. Joaquim Chissano gikk av i februar 2005, da han ble etterfulgt som president av Armando Guebuza. Innflytelse og ettermæle Chissano har nytt betydelig respekt som politiker på afrikansk nivå. Også i Mosambik har han nytt respekt, tross en rekke kontroversielle saker knyttet til korrupsjon og politisk vold under hans presidentperiode. Foruten i regjeringspartiet Frelimo hadde Chissano ingen formelle posisjoner etter sin avgang som president, men det var allment antatt at han fortsatte å øve betydelig politisk innflytelse i landet helt inn på 2020-tallet. Les mer i Store norske leksikon Mosambiks samtidshistorie Mosambiks politiske system